open-index/open-wikipedia-markdown huggingface dataset:
Fergesambandet Kristiansund–Straumen–Kyrhaug–Forsnes

**Kristiansund—Straumen—Kyrhaug—Forsnes** var et fergesamband mellom Kristiansund, Straumen og Kyrhaug (Edøya) i Smøla i Møre og Romsdal fylke og Forsnes i Hitra i Trøndelag fylke.

Fergesambandet ble etablert i 1961 og var Hitras første fergesamband. Sambandet ble opprinnelig etablert i 1957 og forlenget til Forsnes 2. november 1961.

Fergeleiet Straumen ble erstattet av Kyrhaug (Edøya) etter åpningen av brusambandet Kulisvabrua, Hestøysundet bru og Dampleibrua i 1989 som knyttet Edøya til fast-Smøla. Samtidig ble fergesambandet også endret og gikk ikke lenger direkte til Kristiansund. Det nye fergesambandet i 1989 ble Aukan—Edøya—Forsnes, senere Sandvika—Edøya—Forsnes da fergeleiet på Aukan ble flyttet til Sandvika. Forsnes ble sløyfet fra dette sambandet i 2007 som helårstilbud. Sommeren 2008 ble det satt opp en egen sommerferge fra Sandvika fergekai på Tustna til Edøy i Smøla og videre til Forsnes.

## Eksterne lenker
* Fergene i Midt-Norge
Reinlender

**Reinlender** er en av de vanligste pardansene i gammeldans. Det norske navnet tyder på at den kom hit fra Rhinland. Den er i slekt med dansen schottische, og også kjent som tysk polka. I Sverige heter den *schottis*, noe som tyder på at nabofolket trodde at den kom fra Skottland.

Reinlenderen var antakelig kjent mange steder i Europa, og spredte seg på 1800-tallet fra dansesalonger i Paris til å bli en motedans også i Nord-Europa mot slutten av århundret.     

## Musikken
Reinlenderen går i 2/4 eller 4/4 takt, i rolig tempo. Som regel har den to åttetakters repriser.  

«Musevisa» er et typisk eksempel på en reinlendermelodi.

## Dansen
Parene danser etter hverandre i en ring motsols på gulvet. Gutten står med jenta på høyre side. Gutten holder høyre arm løst over øvre del av jentas rygg. Jenta holder gutten løst om nedre del av ryggen, med venstre arm. Gutten fører.

Gutten startet framover med venstre fot, og jenta med høyre fot. I første tur er det tre byttomfotsteg (polkasteg). En danser ved siden av hverandre i danseretningen. Så følger fire hoppsteg, der paret er vendt mot hverandre og de sammen hopper rundt med sola – en runde. Dette gjøres én gang før de igjen danser ved siden av hverandre i danseretningen.

Dansen kan varieres på mange måter:
* Bare hoppsteg både i første og andre tur, i en runddans.
* Paret danser hver for seg første tur, og roterer hver for seg en eller to runder – motsols for gutten og medsols for jenta, før de går sammen og danser tur to som før.
* Paret danser hver for seg første tur, gutten kan kare seg ved å slå på hælen, slå hjul eller hoppe ned huk og så sprette høyt opp og slå seg på begge hælene med hendene.
* Andre tur kan gjøres motsols.
* Første tur kan danses med ryggen mot danseretningen. Gutten danser baklengs med jenta på venstre side. Gutten holder venstre arm løst over jentas rygg. Jenta holder gutten løst om hoftene med høyre arm.

## Eksterne lenker
* Musica Vivas artikkel om Reinlender
* Reinlender. (2011-11-27) I Store norske leksikon. Hentet fra http://snl.no/reinlender.
Atmosfærisk bølge

En **atmosfærisk bølge** er en periodisk forstyrrelse i feltet av atmosfæriske variabler (som lufttrykk eller geopotensiell høyde, temperatur eller vind) som kan forplante seg eller stå i ro. Atmosfæriske bølger varierer både i størrelse og tid fra storskala planetære bølger (rossbybølge) til lydbølger som kan vare noen minutter. Atmosfæriske bølger med harmonisk periode på en soldag (f.eks. 24 timer, 12 timer, 8 timer osv.) er kjent som atmosfæriske tidevannsbølger.

## Årsaker og konsekvenser
Mekanismene som driver bølgene, f.eks. det som i utgangspunktet lager forstyrrelsene i de atmosfæriske variablene, kan variere. Hovedsakelig blir bølgene satt igang av oppvarming eller dynamiske effekter som luftstrømmer som blir hindret av fjellrekker som Rocky Mountains, Alpene og Himalaya. Varmeeffekter kan være på liten skala (som dannelse av tyngdebølger ved konveksjon) eller stor skala (rossbybølger som oppstår som følge av temperaturforskjeller mellom kontinent og hav på den nordlige halvkule). 

Atmosfæriske bølger transporterer drivmomentet som blir gitt til bakgrunnsstrømmen når bølgen løser seg opp. Bølger som virker med luftstrøm er særlig viktige i stratosfæren, der momentet fra tyngdebølger kan føre til brå stratosfærisk oppvarming og den kvasibiennale oscillasjonen. 

I den matematiske skildringen av atmosfæriske bølger blir den sfæriske egenfunksjonen brukt. Hvis man ser på en del av en bølge langs en breddegradssirkel, vil denne ha en sinusform.

## Bølgetyper
Forplantningen av bølger blir i all hovedsak forårsaket av ubalanse i kreftene som virker på luften. De forskjellige bølgetypene og hvordan de forplanter seg varierer med lengdegraden, hovedsakelig på grunn av at corioliseffekten er størst ved polene og null ved ekvator. 

Forskjellige bølgetyper:

* Lydbølger (på grunn av høy frekvens blir disse vanligvis ikke tatt med i bevegelsesligninger)
* Interne tyngdebølger (krever stabile forhold i atmosfæren &mdash; disse må ikke forvekles med tyngdebølger i den den generelle relativitetsteorien)
* Treghetsbølger (i hovedsak tyngdebølger som er påvirket av corioliskraft). 
* Rossbybølger (disse kan man se som tråg og rygger i den geopotensielle høyden på 500 hPa og danner høytrykk og lavtrykk på midlere breddegrader). 

Ved ekvator kan man også observere Rossby-tyngdebølger og Kelvinbølger.
Brå stratosfærisk oppvarming

**Brå stratosfærisk oppvarming** er et fenomen der polarvirvelen med vestavind på den nordlige halvkule om vinteren brått (dvs. i løpet av et par dager) blir mye svakere eller til og med skifter retning, i tillegg til en temperaturøkning på flere titalls grader celsius i stratosfæren. Om vinteren oppstår det vanligvis flere mindre oppvarminger på den nordlige halvkule, med større oppvarminger omtrent annethvert år. En av årsakene til at den stratosfæriske oppvarmingen skjer på den nordlige halvkule er landmassene, og det at store temperaturkontraster mellom land og hav skaper lange rossbybølger i troposfæren. Disse bølgene forplanter seg opp til stratosfæren og bryter sammen her. Dette fører til at strømmen i dette nivået går saktere, noe som igjen fører til oppvarmingen. Det kan derimot også skje lignende fenomener på den sørlige halvkule.

Det er en sammenheng mellom brå stratosfærisk oppvarming og den kvasibiennale oscillasjonen (QBO) over ekvator. Når QBO er i en fase med østlig vind fører dette til at rossbybølgene som forplanter seg oppover blir forsterket i polarvirvelen, og får en større vekselvirkning med luftstrømmen i dette nivået. Det eksisterer altså en statistisk signifikant ubalanse mellom fasen til QBO (østlig eller vestlig vind) og hvor ofte den brå stratosfæriske oppvarmingen skjer.
Yorkshire terrier

**Yorkshire terrier**, eller **yorkie** som den gjerne kalles, er en liten terrier som oppsto i grevskapet York i England på 1800-tallet.

Opprinnelsen var trolig krysninger mellom clydesdaleterrier eller paisleyterrier og watersideterrier som ble ført til distriktet i og rundt Glasgow i York på begynnelsen av 1800-tallet. Avkommet ble siden krysset med andre hunderaser, som cairn terrier, malteser og den nå utdødde broken haired-terrieren. Navnet stammer fra 1886 (The Kennel Club), og den første rasestandarden ble publisert i 1898. På 1900-tallet ble hunderasen bevisst avlet for å bli fysisk mindre, spesielt etter at den ble populær i USA og på det europeiske kontinentet.

**Pels**: Den har veldig langt hår og kan bli veldig flokete så den kan trenge en liten stuss noen ganger. Yorkshire terrieren har også vært en del av å utvikle andre hunderaser, som silky terrier.

Yorkshire terrier er en selskapshund med en skulderhøyde på ca. 20 cm og en vekt opp mot 5 kg, selv om rasestanden er på maks 3,2 kg. Det er en populær familiehund som er vanlig å se på utstilling, og som kan gjøre det greit på både lydighet og agility. Det er også mulig å bruke den som sporhund på jakt, men den lille størrelsen kan gjøre det litt krevende.  

Rasen har en forventet levealder på mellom 15 og 17 år. De kan også bli opptil 20 år gammel. 

Yorkshire terrier er en av hunderasene som ofte fungerer for personer med pelsallergi, men det avhenger fra person til person. Ingen hunderaser er helt allergisikre. 

Det er en hunderase som røyter lite, men som til gjengjeld krever mye pelsstell. Det er mange som velger å klippe hunden hvis man ikke skal bruke den til utstilling. 

## Se også
* Toy terrier
* Cairn terrier
* Jack russel terrier
* Silky terrier

## Referanser
Hanseater

**Hanseat**, **hanseater** og **hanseatisk** har tre primære betydninger
*Hansaforbundet, et handelslaug i Nord-Europa fra senmiddelalderen til tidlig moderne tid
*Hanseater (samfunnsklasse), den styrende samfunnsklassen i noen av de gamle hansabyene (Hamburg, Lübeck og Bremen) fra tidlig moderne tid til tidlig 1900-tall
*Et kollektivt begrep for de byene som kalte og kaller seg hanseatiske i moderne tid, dvs. Freie und Hansestadt Hamburg, Hansestadt Lübeck og Freie Hansestadt Bremen
Morgen

**Morgen**  er den første delen av dagen og begynner ved soloppgang, eller fra klokken 06.00 og varer frem til 09.00. Morgenen avløser natten og etterfølges av formiddagen, som igjen går over i ettermiddagen. Alle tidspunkter er hentet fra Meteorologisk institutt.

## Morgen i kulturen
Morgenen står gjerne for noe positivt, ved at den gir en ny begynnelse etter den mørke natten. Det finnes flere guder for morgenen, som Eos og Usjas. Symbol for morgenen er hanen.

I nyere tid er morgenen blitt en stund der kommunikasjon og strømnett blir særlig belastet, ettersom mange flytter på seg og mye virksomhet tar til akkurat da. Mange transportårer, både kollektivtrafikk og veinett, opplever «morgenrush».

## Ordtak om morgenen
* «Morgenstund har gull i munn»
* «En dåre om morgenen er òg en dåre om ettermiddagen»
* «Morgenen viser hvordan dagen vil bli»
* «Ettermiddagen vet det som morgenen ikke drømte om»
* «Viktige avgjørelser bør tas om morgenen» 
* «Morgenfuglen får marken»
* «Ei høne som kakler om natta legger ikke egg om morgenen»
* «Morgen røde gir dage bløde, kveldsrøde gir morgen søde» (Red sky in the morning, sailor take warning.  Red sky at night, sailor's delight)

## Se også
*soloppgang
*frokost
*i morgen

## Referanser
Birch Gun

**Birch Gun** var en britisk selvdreven kanon.

Birch Gun var den første selvdrevne kanon produsert for britisk artilleri, men bare 7 ble bygget. Den første ble tatt i bruk i 1925, og i 1931 var alle faset ut av tjeneste.

Tre varianter av Birch Gun ble bygget. Den første, som var den eneste av sin type, hadde kanonen plassert helt åpent på toppen av skroget. Den andre varianten ble bygget i fire eksemplarer og hadde i tillegg til forbedringer på kanonen et skjold som ga mannskapet bedre beskyttelse. Den tredje varianten hadde kanon plassert i et tårn, noe som begrenset elevasjonen og rekkevidden til kanonen. Bare to ble bygget av denne varianten.
PO Enquists pris

**PO Enquists pris** er en svensk litteraturpris som utdeles årlig til «en yngre forfatter på vei ut i Europa». Prisvinneren skal være hjemmehørende i et europeisk land og være «en yngre forfatter på vei ut i Europa». Det skal også legges stor vekt på forfatterens seneste utgivelse. Prisbeløpet er på 10 000 euro.

Prisen ble innstiftet av forfatteren Per Olov Enquists forlegger på hans 70-årsdag. Den finansieres av Norstedts forlag i Sverige, Enquists utenlandske forlag og bokmessen Bok och Bibliotek i Göteborg.

Fra 2025 består juryen av forleggere fra forlagene Norstedts i Sverige, Gyldendal i Norge samt Gyldendal i Danmark.

## Prisvinnere

## Referanser
Svale Solheim

**Svale Solheim** (født 15. februar 1903 i Naustdal, Sunnfjord, død 20. desember 1971) var en norsk folklorist og politiker. 
Han tok studentereksamen med latin og gresk ved Kongsgård skole i Stavanger i 1923, studerte et par år filologi før han dro et par år til sjøs. Han var et aktivt medlem av Norges Kommunistiske Parti og deltok aktivt i motstandskampen under krigen. I etterkrigs-NKP tilhørte han den såkalte Furubotn-fløyen, og ble ekskludert fra partiet ved NKPs ekstraordinære landsmøte i februar 1950. 

Solheim tok filologisk embetseksamen 1934 med norsk som hovedfag, historie og geografi som bifag. Fra 1935 til 1956 var han ansatt i Instituttet for sammenlignende kulturforskning som leder av den folkloristiske forskningen.
Han tok doktorgraden i 1940 på avhandlingen *Nemningsfordomar ved fiske*. Da NKPs avis *Arbeidet* startet opp igjen i Bergen etter krigen sto han en kort periode som redaktør. I årene 1952 – 1956 var han førstearkivar ved Norsk Folkeminnesamling og fra 1. august 1956 professor i folkeminnevitskap ved Universitetet i Oslo. Han etterfulgte Reidar Th. Christiansen og ble etterfulgt av Olav Bø.

Forskningen hans var preget av materialistisk funksjonalisme. Dette ser vi klarest i hovedverket hans: *Norsk sætertradisjon* fra 1952. Selv om boka er deskriptiv og mangler kapitler om teori og metode, ser vi at han klart og oftest overbevisende forklarer forestillinger om det overnaturlige ut ifra materielle forhold.
I 1958 skrev han en epokegjørende artikkel om historisitet i folkeviser, og han var en av redaktørene som utarbeidet katalogen over de skandinaviske balladetypene (TSB katalogen).

Han var en dyktig pedagog og en avholdt foreleser. Han vakte oppsikt med sine forelesninger om Draumkvedet midt på 1900-tallet, og gav inspirasjon til mange yngre, selvstendige forskere som var opptatt av dette materialet, bl.a. Olav Bø, Brynjulf Alver, Ådel Gjøstein Blom. 

På Norsk Fjellfestival i 2008 ble *Norsk Sætertradisjon* som eneste fagbok, kåret som en av de ti beste norske fjellbøker.

## Selektiv Bibliografi
* *Ålmenne fordomar ved fiske*, 1939
* *Nemningsfordomar ved fiske*, 1940
* Register til Norsk folkeminnelags skrifter nr. 1-49 1943 
* *Folketru og folkeliv*, 1944 
* *'Kretsen' og provokatørteorien : bakgrunnen for krisen i Norges Kommunistiske Parti*, 1949 
* *Norsk sætertradisjon*, 1952
* *Horse-fight and horse-race in Norse tradition*, 1956 
* Historie og munnleg historisk visetradisjon, i Laurits Bødker (utg.) *Nordisk seminar i folkedigtning*, København 1962, s. 107 – 125

## Referanser


## Kilder
* Olav Bø, Minneord om professor dr. philos Svale Solheim, i *NORVEG Folkelivsgransking 16*,  1973, s.1 – 10
Les anciens

**Les Anciens** er foreningen av og for tidligere elever ved de norske seksjonene ved lycée Alain Chartier (Bayeux), lycée Pierre Corneille (Rouen) og lycée Édouard Herriot (Lyon).

## Eksterne lenker
* Les Anciens' nettside
* Informasjonsside for det treårige tilbudet, laget av Les Anciens
* Informasjonsside fra Fylkesmannen i Vest-Agder (FIVA
Equalizer

**Equalizer** er et ord lånt fra engelsk som betyr jevnstiller.
Ordet ble opprinnelig brukt om håndvåpen i «det ville vesten» fordi de jevnet ut fysiske styrkeforskjeller.

Uttrykket brukes i dag om lydbehandlingsdelen av stereoanlegg, der en finner kontroller som kan styre lydstyrke på frekvensområder opp eller ned i forhold til det generelle lydnivået. Equalizerfunksjoner er også en delfunksjon til miksepulten i et lydstudio. Et vanlig stereoanlegg vil ofte kunne styrke eller svekke (ha inngrepsfrekvensområdene)  bass, mellomtoner og diskantlyd – eller mere avansert, med flere inngrepsfrekvenser.

Bruken av equalizer kan bidra til å bedre lyden fra dårlige høyttalere, dempe ulyder, tilpasse høyttalerlyden til avspillingsrommet og legge på lyder i hørselssvekkede frekvensområder.

Grafiske equalizere er utstyrt med display som enten viser den valgte lydkurven eller – ved dynamisk display -
også gi et løpende inntrykk av lyden ved å vise et foranderlig søylediagram.
Dno (by)

:*For oljeselskapet, se [[DNO]]*

**Dno** (russisk: Дно)  er en by i Pskov oblast i Russland. Den ligger 113&nbsp;km øst for Pskov, hvor to jernbaner krysser hverandre: Pskov&ndash;Bologoje og St. Petersburg&ndash;Kiev. Innbyggertall: 9&nbsp;700 (2005 est.), 10&nbsp;049 (folketelling 2002), 12&nbsp;406 (folketelling 1989).

Dno ble grunnlagt som et jernbanesenter i 1897, og fikk innvilget bystatus i 1925. Byen er fortsatt i stor grad økonomisk avhengig av jernbanerelaterte virksomheter.  

Under den kalde krigen var den vertsby for den nå nedlagte Dno flybase.

## Eksterne lenker
* Informasjon om Dnovskij distrikt på Pskov oblast offisielle nettsted
Kvasibiennal oscillasjon

Den **kvasibiennale oscillasjonen** (kvasi-toårig svingning eller på engelsk *quasi-biennial oscillation* (QBO)) er en kvasiperiodisk oscillasjon i det sonale vindmønsteret i stratosfæren over ekvator. Svingingen har en periode på omtrent 28&ndash;29 måneder. Det skiftende vindmønsteret utvikler seg i toppen av den lavere stratosfæren og forplanter seg nedover med omtrent én km per måned før det løser seg opp ved den tropiske tropopausen. Den nedoverrettede bevegelsen av østavinden oppstår sjeldnere enn med vestavinden. Amplituden på den østlige fasen er omtrent to ganger så stor som amplituden til den vestlige fasen. På toppen av det vertikale QBO-området dominerer østavinden, mens man i bunn av dette området har større sannsynlighet for å få vestavind.

## Teori
Den kvasibiennale oscillasjonen ble oppdaget på 1950-tallet, men det tok litt tid før man fant ut av årsaken til at den oppstod. Radiosondeoppstigninger viste at fasen ikke hang sammen med den årlige syklusen, som er tilfelle for alle andre stratosfæriske sirkulasjoner. På 1970-tallet oppdaget man at den periodiske reverseringen av vindmønsteret er drevet av atmosfæriske bølger som forplanter seg oppover fra den tropiske troposfæren og løser seg opp i stratosfæren ved strålingsavkjøling. Opphavet til disse bølgene ble derimot mye diskutert, men de siste årene har man stort sett vært enige om at tyngdebølger har stor innvirkning.

## Konsekvenser
Konsekvenser av den kvasibiennale oscillasjonen omfatter blant annet sekundær sirkulasjon som blander stratosfærisk ozon. I tillegg påvirker den monsunnedbøren og den stratosfæriske sirkulasjonen på den nordlige halvkule om vinteren (brå stratosfærisk oppvarming)

## Observasjoner ved hjelp av værballonger
Freie Universität Berlin har et datasett fra radiosondeobservasjoner fra Kanton Island i Stillehavet, Maldivene og Singapore. Dette ble brukt til å lage denne figuren på 1980-tallet.

## Kilder

*Andrews, D.G., J.R. Holton, and C.B. Leovy, 1987: *Middle Atmosphere Dynamics*. Academic Press, 489pp.
*Baldwin, M.P. *et al.*, 2001: The Quasi-Biennial Oscillation. *Rev. Geophys.*, **39**, 179&ndash;229.

## Eksterne lenker

* Flere plott og en forklaring av teorien 
* Dataserien fra Berlin (1953&ndash;2001)
Frelsesarmeens hovedkvarter (Norge)

**Frelsesarmeens hovedkvarter** for Norge, Island og Færøyene territorium har adresse Ensjøveien 23B på Ensjø i Oslo. Hovedkvarteret flyttet i mai 2025 fra fra lokalene i Kommandør T.I. Øgrims plass 4 i Oslo. Organisatorisk er det delt inn i en rekke avdelinger, seksjoner og kontorer.

## Territoriallederens kontor
Territoriallederen(e) (TC) beordres av Frelsesarmeens General og har normalt rangen 'Kommandør'. Territoriet består av Norge, Island og Færøyene. 

## Sjefsekretærens kontor
Sjefsekretæren (CS) er territoriets nestleder, og er i likhet med territoriallederen beordret av Frelsesarmeens General og har normalt rangen 'Oberst'.

## Øvrige avdelinger og seksjoner:
*Seksjon for organisasjon og samarbeidsorganer
*Frelsesarmeens offisersskole
*Seksjon for redaksjonsarbeid, gir ut Krigsropet Frelsesarmeens blad
*Forvaltningsavdelingen,  styrer Frelsesarmeens eiendommer og økonomi. Under Forvaltningsavdelingen ligger en rekke kontorer. Frelsesarmeens eiendommer AS er et eget aksjeselskap som eier og bestyrer bygningsmassen
*Seksjon for kommunikasjon er Frelsesarmeens presseavdeling.
*Seksjon for IT
*Seksjon for regnskap
*Seksjon for misjon og bistand
*Personalavdelingen
*Frelsesarmeens kvinner, med bl.a. "Hjemforbundet"

## Programavdelingen
*Programsjefen er leder for programavdelingen, denne er overordnet til divisjonssjefene for de forskjellige divisjonene. Programavdelingen har X ansatte og ligger på Frelsesarmeens hovedkvarter. Avdelingen har hovedfokus på det evangeliske arbeidet Frelsesarmeen driver. Herunder ligger for eksempel Frelsesarmeens korps (menigheter).
*Seksjon for Frelsesarmeens barn og unge (FAbU). Her er alt barne og ungdomsarbeid samlet.
*Seksjon for musikk
*Seksjon for studiearbeid, Frelsesarmeens studiearbeid.

## Sosialavdelingen
er Frelsesarmeens sosiale/diakonale arbeid, som også er delt opp i seksjoner:
*Seksjon for Frelsesarmeens barne- og familievern
*Seksjon for Frelsesarmeens barnehager
*Seksjon for Ettersøkelsesarbeid
*Seksjon for Frelsesarmeens rusomsorg
*Seksjon for Velferd og utvikling:
**Frelsesarmeens fengselsarbeid
**Frelsesarmeens slumstasjon, Oslo
**Filemon Safe House
**Med håp i bagasjen/Pathway of Hope-programmet
*Seksjon for Fretex. Her ligger alt Fretex jobber med.

## Referanser
Knut Leo Abrahamsen

**Knut Leo Abrahamsen** (født 1962) er en norsk tidligere kombinertløper. Han ble juniorverdensmester i den individuelle konkurransen under Junior-VM i Murau i 1982. Hans beste verdenscup-plassering er en tredjeplass fra et renn i Østerrike i 1987. Han deltok også i OL 1988 i Calgary.

## Eksterne lenker
*
Tobias Aspelin

**Joakim Tobias Aspelin** (født 29. november 1968 i Lund, Skåne län) er en svensk skuespiller.

## Filmografi, i utvalg
* 2009 – *[[Wallander – Presten]]*  – Peter Unell
* 2007 – *[[Den nya människan (2007)|Den nya människan]]*  – doktor Berg
* 2006 – *Ett äktenskap*
* 2006 – *Svalan, katten, rosen, döden*
* 2006 – *Når mørket faller*
* 2006 – *Brevbärarens hemlighet – far til postbudet*
* 2005 – *Münsters fall* 
* 2005 – * [[Carambole (film)|Carambole]] *
* 2005 – *Krama mig*
* 2003 – *Solisterna*
* 2002 – *Efter*
* 2001 – *Familjehemligheter* 
* 2000 – *Nya tider* (TV-serie gästroll)
* 1994 – *En dvärg*

## Eksterne lenker
*
Gdov

**Gdov** (russisk: Гдов) er en by i Pskov oblast i Russland. Den ligger ved elva Gdovka, bare to kilometer før utløpet i innsjøen Peipus. Innbyggertall: 5&nbsp;171 (folketelling 2002).

## Historie
Gdov ble grunnlagt på 1300-tallet, som en utpost for å vokte byen Pskov.  I 1431–1434 bygde Pskov en festning der, og restene av den kan ses ennå i dag. Byen ble angrepet ved flere anledninger av svensker og polakker (som under den nordiske tjuefemårskrigen og Ingermanlandskrigen), men ble endelig returnert til Russland i 1617. 

I 1780 fikk Gdov formelt status som by. I mai 1919 ble Gdov inntatt av «de hvite» under general Rodzianko, sammen med Pskov og Jamburg.

Under den tyske tilbaketrekningen i 1944 ødela Wehrmacht med overlegg mange av Gdovs kirker, som var rangert blant de vakreste eksemplene på Pskovsk middelalderarkitektur. Byens historiske monumenter er delvis blitt restaurert i tiden etter andre verdenskrig.

Under den kalde krigen lå en aktiv flybase, Smuravjevo, nordøst for byen.

## Eksterne lenker
* 
* Detaljert arkitektonisk historie
Alex Bogomolov jr.

**Alex Bogomolov jr.** (født 23. april 1983) er en russisk profesjonell tennisspiller, som tidligere representerte USA. Hans høyeste ATP-ranking var nr. 97 i verden per 3. november 2003. 

## Referanser


## Eksterne lenker
* 
* Alex Bogomolov tatt for bruk av Salbutamol [https://web.archive.org/web/20110605045817/http://www.itftennis.com/abouttheitf/news/newsarticle.asp?id=15682
Jakub Wilk

**Jakub Wilk** (født 11. juli 1985 i Poznań i Polen er en fotballspiller i den supporterdrevne klubben Wiara Lecha.

Wilk startet sin fotballkarrière i andredivisjonsklubben SKS 13 Poznań. Han hadde god utvikling som spiller og fikk raskt tilbud om spill på reservelaget til Lech Poznań. I 2005 fikk han tilbud om proffkontrakt for klubben og debuterte i første seriekamp samme sesong. Han scoret Polsk ekstraklasas mål nummer 1700 den 18. september 2007.

Wilk fikk i 2009 tre kamper for .

## Referanser


## Eksterne lenker
* 
* Jakub Wilk (90minut.pl)
Petsjory

**Petsjory** (russisk: Печоры, estisk: *Petseri*) er en by i Pskov oblast i Russland. Den ligger 45&nbsp;km vest for Pskov, og bare 1&nbsp;km fra grensen til Estland. Innbyggertall: 13&nbsp;056 (folketelling 2002), herunder noen få hundre etniske estere. De estisk-talende innbyggerne tilhører en opprinnelig befolkning her, de såkalte setuere. De taler estisk, men tilhører den russisk-ortodokse kirken fordi dette området fra 1000-tallet ble kristnet østfra og ikke av Den tyske orden. Dette kulturelle området kalles Setumaa og er delt mellom dagens Estland og Russland.

Allerede på 1300-tallet anla de russiske prinsene av Pskov en grensefestning i den eldgamle landsbyen Izborsk (estisk: *Irboska*), øst i Setumaa. Den tyske biskopen av Tartu anla en tilsvarende festning i Vastseliina, vest i Setumaa-landskapet. Byen Petsjory ble grunnlagt på 1500-tallet som en posad nær det befestede Pskovo-Petsjerskijklosteret (Petseriklosteret) fra 1473, og utviklet seg snart til et viktig handelssted. Klosteret ble etterhvert et av den russiske kirkens viktigste. Under Ivan den grusommes styre var Petsjory en viktig grensefestning. Den ble beleiret gjentatte ganger av Russlands fiender: Stefan Batory plyndret bosetningen under beleiringen av Pskov under Livlandskrigen i 1581, og byen ble stormet av enten svenske eller polske styrker i 1592, 1611, 1615, 1630 og fra 1655 til 1657. 

Etter slutten på den store nordiske krig renoverte russerne befestningene, og Boris Sjeremetev begynte i 1701 sin kampanje i Petsjory. På 1900-tallet fikk bosetningen, som hadde vært i dvale i århundrer, tilbake sin status som by (1918). Fra februar til desember 1918 var Petsjory okkupert av tyskerne. Under den estiske uavhengighetskrigen, ble byen tatt av estiske styrker 29. mars 1919. Med bakgrunn i freden i Tartu, ble Petsjory og området rundt byen, kalt Setumaa, gitt til Estland.

Under årene med estisk uavhengighet var Petseri, som byen da ble kalt, senter for fylket *Petserimaa*, et av de elleve fylkene som utgjorde Republikken Estland. Peterkirken ble bygget på den tiden. Under andre verdenskrig var byen okkupert av tyske styrker fra august 1941 til 11. august 1944.

I 1944, under den sovjetiske okkupasjonen av Estland, ble imidlertid Petsjory og mesteparten av *Petserimaa* annektert til Pskov oblast i den russiske sovjetrepublikken (RSFSR), og området har vært russisk siden da.

Den russiske kunstneren Nikolaj Kormasjov (Nikolai Kormašov, 1929-) har malt både landskaps- og situasjonsmalerier herfra, ikke minst av klosteret hvor han har oppholdt seg.

## Referanser

## Eksterne lenker
*
Torstein Sandø

**Torstein Sandø** (1927&ndash;2018) var en norsk journalist som var ansatt i NRK en årrekke. Han befattet seg mest med utenriksstoff og var blant annet NRKs korrespondent i USA.

Sandø ble magister i statsvitenskap ved Universitetet i Oslo og begynte sin yrkesaktive karriere i United Press i 1951. Fra 1953 til 1961 var han ansatt i NTBs utenriksredaksjon. Deretter var han i seks år utenriksmedarbeider i *[[Arbeiderbladet]]*. I 1967 ble Sandø ansatt i NRK og var i årene 1967–1969 og 1973–1977 NRKs korrespondent i henholdsvis New York og Washington D.C. Fra 1978 til 1980 var han pressetalsmann i Utenriksdepartementet. Senere var han programredaktør for NRKs samfunnsavdeling. Fra 1994 var han programredaktør i *[[Dagsnytt]]*.

## Bibliografi
* *Charles de Gaulle* (1963)

## Artikler
* *FN og Kongo* (1961) (Tidens ekko: Aktuelle storpolitiske emner/Utgitt av Chr. Michelsens Institutt).
* *FN i forvandling* (1962) (Tidens ekko: Aktuelle storpolitiske emner/Utgitt av Chr. Michelsens Institutt).
* *FNs Kongo-operasjon* (1963) (Tidens ekko: Aktuelle storpolitiske emner/Utgitt av Chr. Michelsens Institutt).
* *Frankrike under de Gaulle* (1965) (Tidens ekko: Aktuelle storpolitiske emner/Utgitt av Chr. Michelsens Institutt).

## Referanser
Scott Boothby

**Scott Boothby** (født 9. april 1973) er en tidligere amerikansk sleggekaster som i 2006 ble utestengt i åtte år for bruk av doping.

## Referanser

## Eksterne lenker
*
Ottar Odland

**Ottar Odland** (1920–2000) var en norsk journalist, programleder, sakprosaforfatter og oversetter. Han befattet seg mest mest utenriksstoff og var NRK korrespondent i Paris og Washington. 

Odland var født i Tysvær. Han hadde hovedfag i fransk fra Universitetet i Oslo (1953). 

Han arbeidet i NRK fra 1953 til han gikk med pensjonen i 1987. Han var en av de første programlederne i NRK-TV og var blant annet ansvarlig for *[[Møt pressen]]*. Han ble NRKs første, faste korrespondent i Paris, der han var i fem år fra 1965 til 1970. Deretter var han tre år som NRK-korrespondent i Washington, D.C. Han var distriktssjef ved NRK Rogaland 1973–1987.

## Referanser
Luis Henriquez

**Luis Henríquez** (født 23. november 1981 i Panama by) er en panamansk fotballspiller. Han spiller i forsvaret på den klubben Tauro F.C..  Han debuterte for  i 2004 mot Iran, og hadde før det spilt på U21 landslaget til Panama. 

## Meritter
* Klubb: **[[ANAPROF]]** (2): 2004, 2007  
* Nasjonal lag: **Gullcupen** – 2.-plass (1): 2005    **[[UNCAF]]** Nasjonal cup – 2.-plass (1): 2007

**[[Lech Poznań]]**:
* Den polske ligaen (**2**) *2009/10, 2014/15*
* **Den polske cupen** (**5**) *2008/09*

## Referanser


## Eksterne lenker
* Luis Henriquez på 90minut.pl
*
Porkhov

**Porkhov** (russisk: Порхов) er en by i Pskov oblast i Russland. Den ligger ved elva Sjelon, 75&nbsp;km øst for Pskov. Innbyggertallet var 12&nbsp;263 ved folketellingen i 2002.

Festningen Porkhov antas å ha blitt grunnlagt av Alexander Nevskij i 1239. Tømmerfestningen ble plyndret av Algirdas i 1356 og brant ned i 1387. Republikken Novgorod gjenoppbygde straks festningsverkene i kalkstein en drøy kilometer nedstrøms. I 1428 ødela Vytautas, storfyrsten av Litauen, vestmuren med artilleriild, og inntok Porkhov. To år senere gjorde Novgoroderne festningen større og murene ble reparert. Men etter at Novgorod falt til Moskovittene i 1478, mistet festningen sin militære betydning.

Festningen består av en godt bevart ytre mur, to tårn, hvorav det ene delvis er i ruiner, en kirke fra 1412, og et lokalhistorisk museum. 

## Eksterne lenker
* Porkhov på www.flickr.com
Tomáš Berdych

**Tomáš Berdych** (født 1985) er en profesjonell tsjekkisk tennisspiller. 

Berdych ble profesjonell i 2002 og en av hans fremste meritter kom under OL i Athen i 2004 da han beseiret verdensener Roger Federer fra Sveits.

## Referanser


## Eksterne lenker
* 
*
Tonje Sagstuen

**Tonje Sagstuen** (født 1971) er en norsk tidligere håndballspiller, journalist og redaktør.  

Sagstuen ble konstituert administrerende direktør i Norsk Tipping i september 2023 og ble ansatt som administrerende direktør på permanent basis fra 27. november 2023. Hun trakk seg fra stillingen i juni 2025 etter en omfattende feil i premievisningen i selskapets Eurojackpot trekning. 

## Karriere som håndballspiller
Tonje Sagstuen var aktiv på toppnivå i perioden 1989-98, og spilte 217 landskamper og gjorde 593 landslagsmål. Hun ble i 1999 tildelt Håndballstatuetten for sin innsats i norsk håndball. Hun er 187&nbsp;cm lang. Hun tok en landslagspause etter VM i 1995, men gjorde comeback 19. august 1997. Hun spilte sin siste landskamp i april 1998, mot Frankrike.

### Internasjonalt
* OL 1992 &ndash; Sølv
* VM 1993 &ndash; bronse
* EM 1994 &ndash; bronse
* VM 1997 &ndash; sølv

## Biografi
### Journalistisk bakgrunn
Sagstuen startet sin yrkeskarriere som journalist i 1999, da hun begynte som sportsjournalist i Oppland Arbeiderblad. Senere fikk hun også helse- og sykehussektoren som sitt dekningsområde. I november 2006 fikk hun redaktøransvar i samme avis. Hun var ansvarlig redaktør i Oppland Arbeiderblad fra 2012 til 2014.

### Norsk Tipping
Sagstuen ble i 2014 ansatt som direktør for ansvarlighet, samfunn og kommunikasjon i Norsk Tipping. I september 2023 ble hun konstituert administrerende direktør i Norsk Tipping, og fra 27. november er hun administrerende direktør på permanent basis.

## Referanser


## Eksterne lenker
* 
* Tonje Sagstuen Landskampstatistikk på Handball.no
Pytalovo

**Pytalovo** (russisk: Пыта́лово, latvisk: *Pitalova*, *Abrene*) er en by i Pskov oblast i Russland. Den ligger 90&nbsp;km sør-sørvest for Pskov, og 10&nbsp;km fra grensen til Latvia. Innbyggertall: 6&nbsp;806 (folketelling 2002), 7&nbsp;166 (folketelling 1989).

## Historie
Landsbyen Pytalovo hadde i 1878 en befolkning på 57, og tilhørte Ostrov *[[ujezd]]* (distrikt) i Pskov gubernija. Den vokste til en by etter at en jernbane ble bygget gjennom stedet.

Ved den latvisk-russiske fredsavtalen i Riga i 1920 ble en del av Ostrov ujezd, inkludert Pytalovo, overdratt til Latvia, og byen var etterpå kjent under sitt latviske navn, Jaunlatgale (til 1938, da dens offisielle navn ble endret til Abrene). I mellomkrigstiden var byen hovedstad i et av Latvias distrikter.

Etter andre verdenskrig overførte Sovjetunionen Abrene, sammen med den østre delen av Abrene-distriktet fra den Latviske SSR til Pskov oblast i den Russiske SFSR. De fleste latviske innbyggerne forlot byen, som fikk tilbake sitt tidligere navn *Pytalovo*. Latvia bestridte Russlands jurisdiksjon over området frem til undertegningen av en traktat mellom de to landene i 2007.

## Referanser


## Eksterne lenker
*  Offisielt nettsted for Pytalovo
* Om Pytalovo på Pskov oblasts nettsted
VM i bandy 1963

**Bandy-VM 1963** ble arrangert i Sverige mellom 20. og 24. februar. Det var det tredje verdensmesterskapet i bandy. Fire lag deltok og det ble spilt en enkeltserie der alle lagene møttes en gang. Sovjetunionen vant turneringen og ble verdensmestere for tredje gang. Kampene ble spilt i Nässjö, Karlstad, Katrineholm, 
Uppsala, Västerås og Stockholm.

## Resultat

## Tabell

## Medaljer

## Kilder
* World Championships 1962/63 bandysidan.nu, besøkt 7. august 2018
Subway Suck

**Subway Suck** var en norsk hardrock-trio startet høsten 1977.

De ga ut  singelen *NRK/Æ spyr*, men Polygram trakk den tilbake på grunn av grove tekster. 25 eksemplarer unnslapp makulaturen og er idag
samleobjekter.

Bandet kom på 3.-plass i NM i rock i 1979.

## Medlemmer
*Erlend Antonsen – trommer
*Jarl Mosand – bassgitar
*Hans Aafløy – gitar/vokal
*Dag Ingebrigtsen – vokal (1978)

## Diskografi
**NRK/Æ spyr* (singel)
**[[Little Red Album]]* (1979)

## Referanser


## Eksterne lenker
*
Tyngdebølge

**Tyngdebølger** er i væskedynamikk en bølge i en væske eller i grenseflaten mellom to medier (f.eks. atmosfæren og havet) der tyngdekraft eller oppdrift er den gjenopprettende kraften.

Når et væskeelement blir forskjøvet på en grenseflate eller internt i områder med forskjellig tetthet, vil tyngdekraften trekke pakken tilbake til likevekt, noe som fører til en svingning om likevektspunktet. Tyngdebølger mellom luft–sjø grenseflaten blir kalt for **overflate-tyngdebølger** eller overflatebølger, mens interne tyngdebølger blir kalt for interne bølger. 
Havbølger eller tsunamier er eksempler på tyngdebølger. 



## Atmosfærisk dynamikk

Siden en væske er et kontinuerlig medium vil en forstyrrelse forflytte seg i væsken. I jordatmosfæren blir drivmomentet flyttet fra troposfæren til mesosfæren ved hjelp av tyngdebølger. Tyngdebølger oppstår i troposfæren i sammenheng med frontsystemer eller når luft strømmer over fjell. I starten vil bølgene forplante seg gjennom atmosfæren uten at gjennomsnittsfarten blir endret. Derimot, når bølgene kommer opp i tynnere luft i høyden, øker amplituden deres og ulineære effekter får bølgene til å bryte, noe som overfører moment til den gjennomsnittlige luftstrømmen. Denne prosessen spiller en viktig rolle for de dynamiske prosessene i midlere områder av atmosfæren. 
 

## Litteratur
*  Koch, Steven; Cobb III, Hugh D.; & Stuart, Neil A.: *[http://www.erh.noaa.gov/er/akq/GWave.htm Notes on Gravity Waves – Operational Forecasting and Detection of Gravity Waves Weather and Forecasting]*. NOAA, Eastern Region Site Server.
* Gill, A. E. (1982): *[http://amsglossary.allenpress.com/glossary/search?id=gravity-wave1 Gravity wave]*. Atmosphere Ocean Dynamics, Academic Press.

## Eksterne lenker
* Galleri av bølgeskyer over Iowa
VM i bandy 1965

**Bandy-VM 1965** ble arrangert i Sovjetunionen mellom 21. og 27. februar. Det var det fjerde verdensmesterskapet i bandy. Fire lag deltok og det ble spilt en enkeltserie der alle lagene møttes en gang. Sovjetunionen vant turneringen og ble verdensmestere for fjerde gang. Norge ble sølvmedaljører. Norges målvakt Kjell Eriksen ble kåret til turneringens beste spiller. Kampene ble spilt i Ivanovo, Arkhangelsk, Sverdlovsk, Kursk og Moskva.

## Norges kamper
### Norge-Sverige
Norges åpningskamp, som foregikk i Ivanovo foran 15 000 tilskuere, ble en hard batalje. Sverige tok ledelsen 1-0, men ti minutter før pause utlignet Thorodd Presberg. Etter et kvarter av andre omgang gikk svenskene på nytt opp i ledelsen, og da forventet de fleste at kampen ville være avgjort. Sverige trakk seg imidlertid bakover på banen for å ri på ledelsen, og Norge tilrev seg et overtak. Grunnet Norges underdogstempel og Sveriges harde spill var publikum på norsk side, så da 19-åringen Kjell Ivar Engebretsen scoret på en elegant backhand fire minutter før full tid, var det begeistring på tribunen. Etter kampslutt ble flere av de norske spillerne båret på gullstol av russere som hadde stormet banen.

### Norge-Sovjetunionen
Kampen mellom Norge og de russiske hjemmefavorittene ble spilt i Sverdlovsk, ved Uralfjellene. Det var 28 000 tilskuere, enkelte kilder melder om 30 000,, og billetter ble solgt på svartebørs før kampen. Norge tapte til slutt 4-0, noe som ble ansett som et hederlig resultat siden de to foregående kampene mot Sovjet hadde endt med henholdsvis 1-8 og 1-9-tap. I tillegg bommet Roar Løwer Nilsen på straffe etter 26 minutter på stillingen 0-1. Norges lagkaptein og senterhalf Ole Jonny Friise fikk mye skryt og ble utpekt til den beste forsvarsspilleren i kampen. I tillegg fikk Norges målvakt Kjell Eriksen god omtale.

### Norge-Finland
Den siste og avgjørende kampen ble spilt i Kursk. Norge vant 1-0 i en nervepirrende kamp. Kampens eneste mål kom etter corner. Einar «Bror» Andersen mottok ballen, men spilte den videre til Roar Løwer Nilsen da han så at veien mot målet var sperret. Nilsen skjøt og ballen gikk inn gjennom en liten luke i den finske muren. Ole Jonny Friise ble kåret til banens beste spiller.

## Resultater

## Tabell

## Medaljer

## Norges sølvmedaljører
* Einar «Bror» Andersen, Drafn
* Alf Bråthen, Tåsen
* Kjell Ivar Engebretsen, Ullevål
* Kjell Eriksen, Sarpsborg
* Ole Johnny Friise, Strømsgodset (kaptein)
* Svein Grattum, Skeid
* Odd Heiestad, Stabæk
* Raymond Jahrmann, Sagene
* Tore Lie, Ready
* Roar Løwer Nilsen, Drafn
* Steinar Pettersen, Strømsgodset
* Thorodd Presberg, Strømsgodset
* Bernt Skarnæs, Sagene
* Inge Thun, Strømsgodset
* Svein Thun, Strømsgodset
* Per Fredrik Wright, Drafn

Lagledere: Tore Frisholm, Frigg og Walter Felix Løvli, Drafn.

## Referanser




## Litteratur
*
Per Berthelsen

**Per Berthelsen** (født 1950) er en grønlandsk politiker og rockemusiker.

## Biografi
Han er sønn av Rasmus Berthelsen, som var boktrykker og borgermester i Nuuk, og hustru Ane Sofie, født Egede.

Han gikk Sorø Akademi og så lærerseminaret i Holbæk. Han har vært blant annet lærer i Nuuk, sekretariatsleder i Inuit Circumpolar Conference, redaktør i Grønlands Radio og markeds- og informasjonssjef i Nuna Bank.

Berthelsen ble valgt inn i kommunestyret i Nuuk kommune i 1993, som representant for sentrumspartiet Akulliit Partiiat. Han meldte senere overgang til Siumut.

Han ble første gang valgt inn i Grønlands parlament i 1999. Han ble ekskludert fra Siumut i 2001 og stiftet partiet Demokraatit i 2002. Han var borgermesterkandidat i Nuuk i 2007, men tapte avstemningen i kommunestyret mot Nikolaj Heinrich. Berthelsen forlot Demokraatit etter at han ble kastet som partileder sommeren 2008. Han gikk tilbake til Siumut.

Fra 2008 til 2009 var Berthelsen medlem av Hans Enoksens femte regjering med ansvar for finans- og utenrikssaker. Han satt som medlem av parlamentet frem til 2014.

Per Berthelsen er gift med skole- og sosialsjef Helene Broberg Berthelsen og stefar til musikeren Julie Berthelsen. Han er selv kjent som låtskriver, gitarist og vokalist i det grønlandske folkrockbandet Sumé.

## Referanser
Efe Prince Ehiorobo

**Efe Prince Ehiorobo** (født 12. april 1984 i Benin City) er en nigeriansk fotballspiller.  Ehiorobo, som er midtbanespiller, spiller for Lärje-Angered IF i svensk Division 4.

## Karriere som klubbspiller
Fra 2008-sesongen til sommeren 2011 spilte Ehiorobo for Løv-Ham Fotball. Ehiorobo kom til Løv-Ham fra Drøbak/Frogn i januar 2008 og signerte en toårskontrakt med klubben. Før han signerte for Løv-Ham var han på prøvespill i Alta.

Han har tidligere spilt for nigerianske DSC Aledja, samt svenske GAIS og Torslanda. Den opprinnelige kontrakten med Løv-Ham gikk ut etter 2009-sesongen og på grunn av at klubben ville gå vekk fra heltidsspillere ble den ikke fornyet.

Etter 2009-sesongen ble han presentert som ny spiller i svenske Åtvidabergs FF, men på grunn av de medisinske undersøkelsene viste hjertefeil ble overgangen kansellert av klubben. Andre undersøkelser, både før og etter, har imidlertid ikke vist noen feil ved hjertet til Ehiorobo.

I mars 2010 signerte Ehiorobo en ny toårskontrakt med Løv-Ham med betingelser som innebar at han jobber på enkelte samarbeidsprosjekter med blant annet Olympiatoppen. På grunn av at han måtte ha fulltidsjobb for å oppfylle vilkårene i oppholdstillatelsen, gikk han gratis fra Løv-Ham til Bryne i august 2011. Etter 2011-sesongen ble kontrakten med Bryne avsluttet.

## Landslagskarriere
Ehiorobo har spilt en landslagskamp for Nigeria, da Nigeria i 2001 møtte Madagaskar i kvalifiseringen til Afrikamesterskapet i fotball.

## Referanser


## Eksterne lenker
*
Habitus (sosiologi)

**Habitus** slik det brukes i samfunnsforskningen er et komplekst begrep, men kan enklest forstås som tillærte tanke-, adferds- eller smaksmønstre. Disse ulike mønstrene, eller «disposisjonene», er resultatet av kulturell læring og tilegnelsen av sosiale strukturer, gjennom individers og gruppers erfaringer. Habitusbegrepet ble brukt allerede av Aristoteles, og senere Thomas Aquinas, men begrepet slik det anvendes i dag ble introdusert av Marcel Mauss, og senere videreutviklet av Pierre Bourdieu.

I Bourdieus teorier er habitus et begrep som benyttes for å analysere relasjoner mellom individers posisjon i det sosiale rommet og deres egne valg, altså hvordan de posisjonerer seg selv og hvordan dette bidrar til å opprettholde makthierarkier. Livsstil og smak, som ofte innebærer en avsmak for andre gruppers smak, er viktige deler i en persons habitus. Individets habitus preges av den dominerende habitus i den sosiale gruppen individet tilhører. Habitus skaper felles perspektiver på omverdenen og på individers selvforståelse, og er et middel for å avgrense seg fra andre grupper. Kan også kort forklares som summen av det levde liv.
VM i bandy 1969

**Bandy-VM 1969** ble arrangert i Sverige mellom 8. og 16. februar. Det var det sjette verdensmesterskapet i bandy. Kun tre lag deltok, og det ble spilt en dobbeltserie der alle lagene møttes to ganger. Sovjetunionen vant turneringen og ble verdensmesterne for sjette gang. Kampene ble spilt i Vänersborg, Lidköping, Örebro, Katrineholm og Uppsala.

VM skulle opprinnelig blitt spilt i Norge, men Norges Idrettsforbund oppfordret til boikott av Sovjetunionen etter deres invasjon av Tsjekkoslovakia i 1968. Dermed kunne ikke Norges bandyforbund invitere russerne til Norge, og et VM uten det eneste laget som til da hadde vunnet VM var ikke aktuelt. Sverige tok over VM på kort varsel, men det norske landslaget valgte å bli hjemme.

## Resultat

## Tabell

## Medaljer

## Kilder
Organisk vekst

**Organisk vekst** er vekstrate til selskap gjennom økt utbytte og salg i motsetning til fusjon eller oppkjøp av annet selskap. Organisk vekstrate ekskluderer vanligvis også valutasvingninger, mens inkludert valuta gir kjernevekst.
VM i bandy 1971

**Bandy-VM 1971** ble arrangert i Sverige mellom 3. og 14. mars. Det var det sjuende verdensmesterskapet i bandy. Fire lag deltok og det ble spilt en dobbeltserie der alle lagene møttes to ganger. Sovjetunionen vant turneringen og ble verdensmesterne for sjuende gang. Kampene ble spilt i Skövde, Vänersborg, Lidköping, Motala, Göteborg, Örebro, Eskilstuna, Uppsala, Katrineholm, Västerås,Oxelösund og Stockholm.

## Resultat

## Tabell

## Medaljer

## Kilder
* World Championships 1970/71 bandysidan.nu, besøkt 7. august 2018
OGame

***OGame*** er et nettleserbasert nettspill, hvor man er i verdenrommet og skal administrere et imperium. Spillet har to millioner registrerte kontoer. OGame ble lagd i 2000 er produsert og administrert av Gameforge. OGame er tilgjengelig på flere språk, og det finnes flere undersamfunn i spillet bestående av folk fra flere land.

Per 2011 har OGame.org totalt 52 universer, inkludert ti som bruker det nyere design. Flere nye blir lagt til i spillet med jevne mellomrom.

## Handling
Alle OGame-universene består av tre klassifiseringer: galakser, systemer eller planet-sluker (som kan brytes ned til planeter, måner og ruskfelt) og alle universer har opptil 9 galakser. Hver spiller starter med en planet med tilfeldig tildelte koordinater, i et tilfeldig system og en galakse. Den første planeten består alltid av 163 felt, som bestemmer hvor mange bygningsoppgraderinger som max kan bygges på planeten.

Opprinnelig kunne spillerens imperium bestå av opptil 9 planeter i en hvilket som helst ledig planet. I motsetning til mange andre strategi-spill, gir ikke OGame spilleren konstant kontroll over romfartøyet. En allianse er en gruppe spillere som har slått seg sammen, og brukes til solidaritetsformål. Allianser blir opprettet for at spillere skal beskytte hverandre mot angrep, slå seg sammen for å raide andre planeter eller for å fremme frihandel blant medlemmene.

Det finnes tre hoved-ressurser i spillet: Metall, Krystall og Deuterium, som kan opprettes via gruver eller kjøpes med penger. Det finnes separate gruver for hver ressurs, som kan oppgraderes for å produsere ressursene raskere. Disse ressursene brukes til å bygge bygninger, skip, forsvar eller til forskning på ny teknologi. For å drive gruvene er det nødvendig med energi som kan produseres med for eksempel solcelle-anlegg eller fusjonsreaktor. Deuterium er den mest verdifulle ressursen fordi den også kan brukes som drivstoff for romskip. Jo større skipsflåten er, desto mer drivstoff krever den.

## Referanser

## Eksterne lenker
*
Pidginportugisisk i Guangzhou

** Pidginportugisisk i Guangzhou** er et nå utdødd *[[lingua franca]]* med basis i det kantonesiske talespråket i Guangzhou i provinsen Guangdong i Kina. Det oppstod etter at portugiserne ble de primære utøvere av maritim handelsskipsfart i Øst-Asia i annen halvdel av 1500-tallet. Det eksisterte til midten av 1800-tallet, men ble i det århundret  raskt fortrengt av blant annet pidgin-engelsk. 

Før portugiserne kom til India og deretter etablerte sine støttepunkter og handelsstasjoner, blant annet i Malakka, Macao og Nagasaki, hadde det mest fremtredende *lingua franca* for maritim handel vært pidgin-malayisk.

Språket var opprinnelig et rent tolkespråk. Det må betraktes som en variant av kantonesisk, med rike innlån fra andre sørkinesiske kystspråk som hakka og minnan (særlig teochew). Det hadde en løsere grammatikk enn disse kinesiske språkene, men var likevel klart basert på kantonesisk. Det var ellers preget av portugisisk vokabular, og i noe mindre grad av malayisk. Det malayiske skyldes at malayisk pidgin var det handelsspråk som kantonesisk-portugisisk pidgin overtok etter, og at det fremdeles var mange malayiske sjøfolk og loser aktive i handelen. 

Guangzhous pidgin-portugisisk var tatt i bruk av handelsfolk/*[[comprador]]er*, oversettere i deres tjeneste, sjøfolk, loser og pirater, tjenestefolk både i husholdene og forretningene, bryggesjauere og *[[coolies]]*, og katolske kinesere som ville lette kommunikasjonen rekommuniserte med prester som ennå ikke talte flytende kantonesisk.    

De portugisiske låneord som ble innarbeidet i språket kretset særlig om sjøfart, handel og kristen religion.
 
## Kilder
* Prof. Zhong Wenqin (Zhongshanuniversitetet) den 7. desember 2007 i forskningspapiret *A Brief Discussion on Pidgin Portuguese in Canton*, på den akademiske konferanse «Canton and Nagasaki Compared, 1730-1930», 3.-7. desember 2007 i Guangzhou og Macao.